รักษาสุขภาพกายให้แข็งแรง รักษาสุขภาพจิตให้แข็งแรง ฝึกเทคนิคการผ่อนคลาย
เวลาที่ใครใกล้จะสติแตก จำนวนเซลล์ในสมองส่วนที่เรียกว่าฮิปโปแคมปัส (hippocampus) จะลดจำนวนน้อยลงไปเรื่อยๆ แต่เมื่อร่างกายได้ออกกำลังกาย จำนวนเซลล์ในฮิปโปแคมปัสจะเพิ่มขึ้น ยิ่งกว่านั้น ระดับของเอ็นดอร์ฟินส์ (ฮอร์โมนที่ทำให้อารมณ์ดี) ก็จะเพิ่มขึ้นเช่นกัน  การออกกำลังกายสร้างเอ็นดอร์ฟินส์และจำกัดการหลั่งฮอร์โมนเครียดเช่นคอร์ติซอลกับอะดรีนาลินซึ่งมักมีส่วนกับอาการสติแตก เวลาที่คุณทำกิจกรรมทางร่างกาย ความมุ่งคิดมักจะเบี่ยงออกจากงานหรือสถานการณ์ที่ก่อให้เกิดความเครียดในตัว ซึ่งจะทำให้จิตใจมีเวลาได้ฟื้นตัวจากความเครียด เวลาที่คุณอยู่ในสภาพเครียดมากๆ คุณอาจประสบปัญหาด้านการนอน เช่นนอนไม่หลับ การนอนไม่เต็มอิ่มจะยิ่งทำให้อาการเครียดหนักขึ้นและอาจทำให้สติแตกได้ พยายามนอนยาวให้ได้อย่างน้อย 7 ชั่วโมงทุกคืน เวลาการนอนนั้นแตกต่างกันไปในแต่ละคน คุณจึงอาจต้องนอนมากหรือน้อยกว่านั้นขึ้นอยู่กับระดับการทำกิจกรรม อายุ และปัจจัยอื่นๆ บางคราวความเครียดนั้นอาจกำเริบจากสภาวะทางการแพทย์ เช่น การขาดวิตามิน การขาดวิตามินพื้นฐานเช่น วิตามินดี, บี 6, และบี12 การได้รับสารอาหารเหล่านี้ไม่เพียงพอสมารถทำให้เครียดขึ้นและนำไปสู่การเกิดสติแตก หากคุณไม่ได้นัดพบแพทย์มาสักระยะแล้ว ให้ทำการนัดตรวจร่างกายประจำปีเพื่อความแน่ใจว่าคุณมีสุขภาพดีและได้รับสารอาหารตามที่ต้องการเพื่อคงความแข็งแรงนั้นครบถ้วน กรดอะมิโนมีบทบาทสำคัญในการควบคุมอาการที่เกิดจากความเครียดและความซึมเศร้า ดังนั้นจึงป้องกันการพัฒนาไปสู่การเกิดสติแตกได้ กรดอะมิโนมีส่วนสร้างสารสื่อประสาทในสมอง มันจึงจำเป็นต่อสุขภาพจิต โครงสร้างพื้นฐานของโปรตีนประกอบขึ้นจากกรดอะมิโน  ถ้าอยากได้รับประโยชน์จากกรดอะมิโน ให้ทำตามแผนควบคุมอาหารที่เน้นโปรตีน เช่น นม ผลิตภัณฑ์จากนม ไข่ เนื้อสัตว์ปีก เนื้อวัว ถั่วลันเตา ถั่วฝัก ถั่วเมล็ด และธัญพืช โดพามีน (Dopamine) เป็นสารประกอบที่เกิดจากกรดอะมิโนที่ชื่อไทโรซีน (tyrosine) ส่วนเซราโทนิน (serotonin) เป็นสารประกอบที่เกิดจากทริปโทฟาน (tryptophan) การมีสารสื่อประสาทไม่เพียงพอในสมองทำให้เกิดอารมณ์ร้ายและอารมณ์เหวี่ยงไปมา มันจะยิ่งรุนแรงมากขึ้นถ้าหากสารสื่อประสาทนั้นคือโดพามีนกับเซราโทนิน การบริโภคน้ำตาลมากจะทำให้เกิดการอักเสบในร่างกายซึ่งกระทบต่อการทำงานเป็นปกติของสมอง อาหารแปรรูปเช่น ลูกอม คุกกี้ น้ำอัดลม และอื่นๆ มักจะมีน้ำตาลผสมอยู่มากที่สุด ให้หลีกห่างจากอาหารประเภทนี้เท่าที่จะทำได้เพื่อลดการอักเสบ การบริโภคน้ำตาลกับคาร์โบไฮเดรตเข้าสู่ร่างกายมากสามารถทำให้เกิดการหลั่งอินซูลินออกมามากเกินไป ซึ่งจะไปกระตุ้นให้เกิดภาวะน้ำตาลในเลือดต่ำ (hypoglycemia) ภาวะน้ำตาลในเลือดต่ำนี้จะส่งผลให้สมองหลั่งกลูตาเมทในสมองในระดับที่น่าตกใจและอาจทำให้เกิดอาการที่เป็นตัวบ่งชี้ว่าสติแตกเช่น กระสับกระส่าย ซึมเศร้า ตื่นตระหนก ได้ คาร์โบไฮเดรตทั้งสองรูปแบบล้วนเพิ่มระดับของเซราโทนิน (ฮอร์โมนที่ช่วยให้สมองสงบลงและอารมณ์ดีขึ้น) แต่กับคาร์บเชิงซ้อน (ขนมปังโฮลเกรน ซีเรียล) นั้น กระบวนการจะค่อยเป็นค่อยไปและต่อเนื่องเพราะพวกมันจะถูกย่อยช้าๆ ส่วนคาร์บเชิงเดี่ยว (ลูกอม น้ำอัดลม) นั้นมีน้ำตาลสูงและย่อยง่าย ส่งผลให้มีเซราโทนินสูงในระยะแรกและดิ่งหายตามมา หลีกเลี่ยงหรือจำกัดอาหารเช่น อาหารแปรรูปและอาหารที่อุดมไปด้วยน้ำตาลกับกลูเตน พวกมันเป็นอันตรายต่อร่างกายที่เครียดอยู่แล้ว และอาจเร่งสู่การสติแตกได้ การขาดกรดโฟลิกอาจมีส่วนต่อการตอบสนองความเครียด แต่พึงรับทราบก่อนว่ามีแต่แพทย์เท่านั้นที่จะวินิจฉัยการขาดกรดโฟลิกได้ และการทานอาหารเสริมใดๆ ควรอยู่ในการแนะนำของแพทย์ การขาดกรดโฟลิกอาจนำไปสู่ปัญหาทางประสาทวิทยา เช่น โรคซึมเศร้า การมีปริมาณกรดโฟลิกในร่างกายเพียงพอยังช่วยเพิ่มประสิทธิภาพของยากล่อมประสาท หากต้องการได้รับกรดโฟลิกจากอาหารเพิ่มขึ้น ให้ทานผักโขมกับผลไม้ตระกูลซิตรัส เช่น ส้ม อาหารที่มีวิตามินบีจะช่วยเป็นเกราะกำลังคุณจากอาการซึมเศร้าและสติแตก วิตามินบีรวมและโดยเฉพาะวิตามิน บี1, บี2 และบี6 แสดงผลว่าทำให้อามณ์ดีขึ้น อาหารที่อุดมด้วยวิตามินบีได้แก่:  ผักใบเขียวเข้ม เนื้อแดง โฮลเกรน จมูกข้าว ถั่วลันเตา ถั่วเปลือกแข็ง เช่น พีแคนกับอัลมอนด์ นม โยเกิร์ต ชีส เนื้อไก่ เนื้อปลา ไข่ ถั่ว ถั่วลิสง อาหารทะเล กล้วย มันฝรั่ง มีงานวิจัยมากมายที่แสดงให้เห็นว่าระดับของซิงค์หรือสังกะสีนั้นจะต่ำในคนที่แสดงอาการเครียด ซึมเศร้า หรือคนที่ใกล้สติแตก การได้รับซิงค์อย่างเพียงพอไม่ว่าจะทางอาหารหรืออาหารเสริมเป็นเม็ด ล้วนเพิ่มประสิทธิภาพของยาที่ใช้เพื่อรักษาอาการซึมเศร้าหรือปัญหาทางจิตอื่นๆ อาหารที่อุดมด้วยซิงค์ได้แก่:  อาหารทะเล ถั่วเปลือกแข็ง จมูกข้าว เมล็ดฟักทอง ผักโขม เห็ด ถั่วเป็นฝัก เนื้อ ไอโอดีน เหล็กกับโครเมียมนั้นมีบทบาทสำคัญในการป้องกันอาการสติแตก การขาดแร่ธาตุจำเป็นเหล่านี้ส่งผลให้เกิดเหนื่อยล้า ซึมเศร้า และอารมณ์เหวี่ยงไปมา  อาหารที่อุดมด้วยธาตุเหล็ก: เนื้อแดง ผักใบเขียวเข้ม ไข่แดง ผลไม้แห้ง (ลูกเกด พรุน) เนื้อเป็ดไก่ ถั่วเป็นฝัก ถั่ว แอนติโชค อาหารที่อุดมไอโอดีน: นมวัว โยเกิร์ต สตรอเบอร์รี่ สาหร่ายทะเล ไข่ นมถั่วเหลือง ปลาน้ำเค็ม และชีส อาหารที่อุดมโครเมียม: โฮลเกรน เนื้อวัว ข้าวกล้อง อาหารทะเล บร็อคโคลี เห็ด ถั่วเป็นฝัก ผลิตภัณฑ์จากนม ไข่ ชีส น้ำนม เนื้อเป็ดไก่ ข้าวโพด มันฝรั่ง ปลา มะเขือเทศ ข้าวบาร์เลย์ ข้าวโอ๊ต สมุนไพร พยายามแยกแยะสิ่งที่สามารถควบคุมได้กับที่เหนือการควบคุมออกมา การรู้สึกราวกับว่าคุณไม่สามารถบงการชีวิตได้นั้นเป็นความเครียด ฉะนั้นพยายามเรียนรู้ว่าอะไรที่คุณไม่สามารถไปเปลี่ยนแปลงมันได้ และหันมาเน้นในสิ่งที่คุณเปลี่ยนได้แทน การทำเช่นนี้จะทำให้คุณรู้สึกควบคุมทุกอย่างได้ และจะรับมือกับความเครียดได้ง่ายขึ้น  ลองตั้งคำถามกับตัวเองสักสองสามข้อ: สถานการณ์นี้มันหลีกเลี่ยงได้ไหม มีด้านไหนของสถานการณ์นี้ที่ฉันสามารถควบคุมได้บ้าง แล้วมีด้านไหนที่ฉันจำต้องยอมรับมันเพราะไม่สามารถควบคุมมันได้ แผนที่ฉันจะเข้าไปควบคุมสถานการณ์ด้านที่ฉันจะทำได้มีวิธีไหนบ้าง พยายามมองภาพรวมแล้วถามตนเองว่าเรื่องนี้มันจะยังสำคัญอีกไหมเมื่อผ่านไปสักปีหรือห้าปี แล้วเรื่องนี้มันจะมีผลต่อเรื่องอื่นๆ ในชีวิตไหม การควบคุมสถานการณ์ของเรื่องนี้นั้นมันสำคัญแค่ไหน จับตาดูว่าคุณมีปฏิกิริยาอย่างไรและคุณแสดงอารมณ์ความรู้สึกออกมาแบบใด อารมณ์ความรู้สึกของคุณนั้นต้องการช่องทางการระบายออกมาอย่างปลอดภัย เราทุกคนล้วนมีช่วงเวลาที่อารมณ์พลุ่งพล่านทั้งนั้น โดยเฉพาะเมื่อต้องเจอเรื่องเครียด แต่มันจำเป็นที่ต้องตระหนักได้ว่าการเพิกเฉยอารมณ์เหล่านี้ต่างหากจะยิ่งเพิ่มความเครียดไปใหญ่   ลองเขียนบันทึกว่าความเครียดนั้นส่งผลกับอารมณ์ของคุณอย่างไรบ้าง การเขียนบันทึกมีประโยชน์หลายด้านรวมไปถึงการทำให้อยากมีสภาพจิตที่ดี พัฒนาความนับถือตนเอง และลดความเครียด เขียนในสิ่งที่คุณได้แสดงอารมณ์ออกมาตลอดทั้งวันและใช้บันทึกนี้เป็นเสมือนการระบายความเครียดทางอารมณ์ด้วย พูดคุยกับใครที่คุณเชื่อใจที่จะรับฟังและพร้อมให้กำลังใจ การได้รับแรงสนับสนุนทางสังคมถือเป็นเรื่องสำคัญเพราะมันช่วยทำให้คุณรู้สึกว่าเป็นที่รักซึ่งช่วยคลายเครียดได้ การยึดติดอยู่กับความสมบูรณ์แบบอาจทำให้สติแตกได้ คุณโหดกับตัวเองหรือผลักดันตัวเองเกินกว่าที่จะจัดการไหวหรือเปล่า คนบางคนนั้นเข้มงวดกับตนเองเพราะเขารู้สึกว่าทุกอย่างของตนต้องสมบูรณ์แบบไปหมด   พยายามฝึกการมีเมตตาต่อตนเองและยอมให้ตัวเองรู้สึกพอหรือได้ทำทุกอย่างพอแล้วในหนึ่งวัน ถึงแม้คุณอาจไม่ได้ทำหมดทุกอย่างตามแผนเรื่องที่ต้องทำ  จดจำไว้ว่าไม่ว่าคุณจะทำอะไรหรือทำอย่างไร มันยังมีทางทำให้ดีขึ้นได้เสมอ ด้วยความใส่ใจมากจนเกินไปทำให้เรามีแนวโน้มที่จะหลีกเลี่ยงการทำให้ผู้อื่นไม่พอใจโดยการไม่ยอมบอกว่า "ไม่" ซึ่งอาจผลักดันเราให้เข้าใกล้อาการสติแตกได้ การพูดว่า ‘ได้’ โดยไม่ตระหนักถึงข้อจำกัดของตนเองหรือปราศจากการกำหนดขอบเขตสามารถก่อหายนะในชีวิตได้ มันยังสามารถทำลายผลิตผลของเราโดยการทำให้เรายากจะเพ่งสมาธิในกิจกรรม การงาน หรือความรับผิดชอบเบื้องต้นได้ การเรียนรู้ที่จะพูดว่า "ไม่" เป็นบันไดขั้นแรกสู่การป้องกันเรื่องร้ายจากตนเอง การทำงานและสติสัมปชัญญะของคุณ   จำไว้ว่าการพูดว่าไม่ ไม่ได้หมายถึงการเห็นแก่ตัว มันแค่หมายความว่าคุณใส่ใจในสภาวะของตนเองเพียงพอในการรักษาให้มันอยู่ในสภาพแข็งแรง การพูดว่าไม่ยังหมายถึงคุณใส่ใจในผู้อื่นและต้องการความมั่นใจว่าคุณจะมีพลังกับสภาพจิตที่ดีพอสำหรับทำภาระอื่นๆ  ตอบไปง่ายๆ ตรงๆ คุณไม่จำเป็นต้องหาข้ออ้างมาแก้ตัว บอกไปง่ายๆ แค่ “ไม่ล่ะ – ขอโทษด้วยนะ แต่ฉันมีเรื่องต้องทำมากทั้งสัปดาห์เลย คงต้องเอาไว้คราวหน้าละกัน” ก็ใช้ได้แล้ว ทำงานอดิเรกที่เคยชอบหรือหาที่ถูกใจใหม่ งานอดิเรกเป็นได้ทั้งการวาดภาพ การทำสวน อาสาสมัคร ดนตรี เต้นรำ งานอดิเรกจะทำให้คุณหายเครียดจากชีวิตประจำวัน และเบนความสนใจของคุณออกจากกิจกรรมหรืองานที่ก่อความเครียด แม้จะแค่ช่วงสั้นๆ ก็ตาม ช่วงเวลาสั้นๆ นี่แหละที่จะเกื้อหนุนแรงใจให้คุณ   การทำงานอดิเรกหรือมีกิจกรรมพักผ่อนหย่อนใจช่วยลดความเครียดได้โดยให้คุณได้พักจากความเครียดในชีวิตประจำวัน เป็นหนทางสู่การผ่อนคลาย และทำหน้าที่เป็นตัวกันชนหรือเครื่องมือปกป้องจากผลกระทบของความเครียด ดูรายการหรือหนังตลกเรื่องที่ชอบ ไปดูคอนเสิร์ต การหัวเราะจะยิ่งดีขึ้นไปใหญ่เมื่อได้อยู่ท่ามกลางคนที่เรารัก   การหัวเราะมีคุณสมบัติผ่อนคลายความเครียดได้อย่างมาก เพราะมันจะหลั่งสารเอ็นดอร์ฟินส์เข้าสู่สมอง สารตัวนี้ทำให้ร่างกายรู้สึกผ่อนคลายและผลของมันจะอยู่ได้นานถึง 45 นาทีหลังจากการหัวเราะแค่ครั้งเดียว!  การหัวเราะจะทำให้ระบบภูมิต้านทานแข็งแกร่งขึ้น และยังลดความรู้สึกเจ็บปวด ทั้งสองสิ่งนี้ล้วนสำคัญต่อการคลายเครียด  การหัวเราะแสดงให้เห็นว่าช่วยทำให้อารมณ์ดีและลดความกังวล ให้แน่ใจว่าคุณได้นับสิ่งดีๆ ที่คุณมี ไม่ว่าจะเป็นครอบครัวที่แสนวิเศษ เพื่อนฝูงที่คอยให้การสนับสนุน งานที่คุณรัก ความแตกต่างที่คุณได้ทำให้ชีวิตผู้อื่น เป็นต้น จากการวิจัยพบว่าความรู้สึกขอบคุณนั้นจะช่วยเพิ่มความนับถือตนเอง ลดความเครียดโดยการเพิ่มความยืดหยุ่นของจิตใจ และช่วยให้เกิดความสุข เตือนตนเองอยู่เสมอว่าคุณสำนึกขอบคุณอะไรบ้างจะคลายเครียดและป้องกันการก่อตัวเพิ่มของมันได้อีกด้วย  พยายามเขียนบันทึกขอบคุณเพื่อเตือนตัวเองถึงสิ่งที่คุณสำนึกขอบคุณในทุกๆ วัน การฝึกจิตเช่น การทำสมาธิ สามารถคลายความเครียดออกไปจากตัว มันยังช่วยเพิ่มพูนความมั่นใจในตนเองและความรู้สึกว่าตนเองมีค่า การทำสมาธินั้นทำให้สมองได้พักจากการต้องประมวลความคิดมาทั้งวัน ซึ่งจะลดความเครียด พัฒนาความคิดสร้างสรรค์ และช่วยคุณปรับโฟกัสใหม่ได้  ลองเข้าร่วมคลาสกลุ่มที่สอนพื้นฐานการทำสมาธิ หรือหาข้อมูลฟรีออนไลน์เช่น บันทึกเสียงคำสอนการนั่งสมาธิแบบมีอาจารย์นำสอน นอกจากนี้ยังมีแอพทำสมาธิที่แนะนำการทำสมาธิตามคำสอนโดยมีหัวข้อจำเพาะและระยะเวลาที่จะทำให้เลือก หาโอกาสนัดนักจิตวิทยา นักจิตเวช หรือนักบำบัด มืออาชีพเหล่านี้ได้รับการฝึกฝนมาเพื่อช่วยคนที่รู้สึกว่าใกล้จะสติแตกอยู่แล้ว พวกเขาจะช่วยให้คุณรู้สึกดีก่อนจะหลุดไปกับอารมณ์  การบำบัดรูปแบบหนึ่งที่เรียกว่าความคิดและพฤติกรรมบำบัด (cognitive behavioral therapy) สามารถนำมาใช้เพื่อช่วยหยุดรูปแบบการคิดในแง่ลบและช่วยให้คุณรู้สึกควบคุมสิ่งต่างๆ ได้ดีขึ้น  ในบางกรณี การใช้ยาอาจช่วยได้ ให้ปรึกษานักจิตเวชว่าการใช้ยาคลายประสาทหรือยาแก้โรคซึมเศร้าเหมาะที่จะใช้กับคุณหรือไม่ ฝึกการผ่อนคลายแบบหายใจลึก การหายใจลึกช่วยขยายกะบังลมและกระตุ้นอาการตอบสนองของร่างกายที่สงบลง ส่วนหนึ่งของการตอบสนองดังว่าก็คือระดับความดันโลหิตกับระดับคอร์ติซอลจะลดลง  ฝึกหายใจลึกโดยการสูดลมหายใจเข้าจนเต็มปอด เมื่อทำเช่นนั้น ท้องคุณจะขยายออก จากนั้นค่อยๆ หายใจออก  คุณยังสามารถฝึกหายใจลึกได้ในระหว่างทำสมาธิหรือเล่นโยคะ การฝึกมีสติรู้ตัวเป็นเทคนิคของการอยู่กับปัจจุบันขณะและเบี่ยงเบนความสนใจไปจากความเศร้าเสียใจในอดีตกับความหวั่นกลัวในอนาคต การมีสติสามารถประยุกต์เข้ากับทุกด้านของชีวิตประจำวัน คุณสามารถฝึกการมีสติได้ในระหว่างออกกำลังกาย ทานอาหาร ทำงาน สนทนา หรืออ่านหนังสือ การวิจัยเรื่องการมีสตินั้นได้แสดงให้เห็นว่าการฝึกเช่นนี้ลดความเครียดลงได้โดยลดการครุ่นคิดลง การมีสติยังช่วยพัฒนาความจำ การมีสมาธิ และความพึงพอใจในความสัมพันธ์ การฝึกการมีสตินั้น ให้เพ่งไปที่อายตนะของตนและปล่อยให้ความกังวลหรือความคิดในภาระต่างๆ ล่องลอยออกไปจากประสาทการรับรู้ อย่าดึงดันติดในความคิดใด พยายามสังเกตมันและปล่อยมันผ่านไป การฝึกโยคะทำให้เกิดการเปลี่ยนแปลงสารเคมีในร่างกายและกระตุ้นร่างกายให้เกิดปฏิกิริยาผ่อนคลายตามธรรมชาติได้ โยคะกระตุ้นภาวะการผ่อนคลายเชิงชีวเคมีในร่างกายซึ่งหมายถึงการมีออกซิเจนอย่างมากมายในร่างกาย และระดับการเต้นของหัวใจกับระดับความดันโลหิตก็อยู่ในระดับปกติ นอกเหนือจากประโยชน์ต่อร่างกายแล้ว โยคะยังช่วยในการกำจัดพิษออกจากร่างกายด้วย เทคนิคการฝึกหายใจแบบโยคะนั้นยังส่งผลอย่างชัดเจนต่อทั้งการมีสุขภาพกายกับสุขภาพจิตดี พวกมันช่วยล้างระบบเพื่อฟื้นฟูความสมดุลในความคิดและอารมณ์ของเรา ลองเข้าคลาสโยคะสำหรับผู้เริ่มต้นตามสถานสอนโยคะใกล้บ้าน หรือหาซื้อดีวีดีเพื่อฝึกโยคะเองที่บ้าน น้ำมันสกัดหอมระเหยมีประโยชน์ในการปรับอารมณ์ซึ่งช่วยลดความเครียดได้ สำหรับเพื่อผ่อนคลายแล้ว ให้สูดกลิ่นของลาเวนเดอร์ วาเลอเรียน ซิตรัส เจอเรเนียม กานพลู การบูร และพอปลาร์ เพื่อบรรเทาอาการนอนไม่หลับที่เชื่อมโยงกับอาการสติแตก   น้ำมันหอมระเหยเปปเปอร์มินต์สามารถช่วยบรรเทาอาการปวดศีรษะที่เกิดจากความเครียด และมันยังช่วยอาการคลื่นเหียนอาเจียนที่เชื่อมโยงกับความเครียดด้วย ผสมน้ำมันเปปเปอร์มินต์สักสองสามหยดกับน้ำมันตัวนำเช่น น้ำมันอัลมอนด์ แล้วถูเข้าที่ขมับกับหน้าผาก สูดหายใจลึกๆ ในขณะถูน้ำมันจะช่วยให้คุณผ่อนคลาย จากการศึกษาเมื่อไม่นานมานี้ น้ำมันหอมระเหยอย่างน้ำมันลาเวนเดอร์และน้ำมันเลม่อนได้แสดงให้เห็นว่าสามารถทำให้อารมณ์ดีขึ้น
ออกกำลังกายเพื่อช่วยร่างกายสร้างสารเอ็นดอร์ฟินส์คลายเครียด. นอนหลับให้เพียงพอในแต่ละคืน. เข้าตรวจสุขภาพเป็นประจำเพื่อให้แน่ใจว่าคุณไม่ได้ขาดสารอาหารชนิดใด. ทานกรดอะมิโนเพื่อช่วยให้สุขภาพจิตแข็งแรง. เฝ้าระวังปริมาณการบริโภคน้ำตาลกับอาหารแปรรูป. เลือกคาร์บเชิงซ้อนแทนที่คาร์บเชิงเดี่ยว. เพิ่มปริมาณของกรดโฟลิก. ทานอาหารที่มีวิตามินบีมากขึ้น. ทานซิงค์เพิ่มขึ้นเพื่อหายจากเครียด. ทานอาหารที่อุดมด้วยธาตุเหล็ก ไอโอดีน กับโครเมียม. จดจำสิ่งที่อยู่นอกเหนือการควบคุมในชีวิตของคุณ. ให้ความสนใจกับอารมณ์ ความกังวลใจ และปฏิกิริยาของคุณแล้วแชร์มันกับคนอื่นๆ. มีความยืดหยุ่นกับสิ่งที่คาดหวังมากขึ้น. เรียนรู้ที่จะบอกว่า ‘ไม่’. ทำในสิ่งที่คุณชอบ. หัวเราะให้บ่อยเท่าที่จะทำได้. คิดถึงสิ่งที่คุณรู้สึกสำนึกขอบคุณ. ฝึกทำสมาธิ. มองหาความช่วยเหลือจากผู้เชี่ยวชาญทางสุขภาพจิต. ฝึกการหายใจลึกๆ. พยายามอยู่ในปัจจุบันขณะโดยการฝึกการมีสติ. ลองให้โอกาสโยคะ. ใช้สุคนธบำบัดมาช่วยคลายเครียด.
https://www.wikihow.com/Prevent-a-Mental-Breakdown https://www.wikihow.com/Prevent-a-Mental-Breakdown https://www.wikihow.com/Prevent-a-Mental-Breakdown
Staying Physically Healthy Staying Mentally Healthy Practicing Relaxation Techniques